Ir-Regolament tal-Kummissjoni (KE) Nru 2304/2003
tad-29 ta’ Diċembru 2000
li jemenda r-Regolament tal-Kummissjoni (KE) Nru 2808/98 li jistabbilixxi regoli dettaljati għall-applikazzjoni tas-sistema agrimonetarja għall-Ewro fl-agrikoltura
IL-KUMMISSJONI TAL-KOMUNITAJIET,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2799/98 tal-15 ta’ Diċembru 1998 li jistabbilixxi arranġamenti agrimonetarji għall-Ewro [1], u b’mod partikolari l-Artikolu 9 tiegħu,
Billi:
(1) Taħt l-Artikolu 4(1) tar-Regolament tal-Kummissjoni (KE) Nru 2808/98 [2], il-fatt operattiv għar-rata tal-kambju fil-każ ta’għajnuna għal kull ettaru hija l-bidu tas-sena tal-marketing li fir-rigward tingħata l-għajnuna.
(2) Ir-Regolament tal-Kunsill (KE) Nru 1782/2003 tad-29 ta’Settembru 2003 li jistabbilixxi regoli komuni għal skemi ta’ appoġġ dirett taħt il-politika agrikola komuni u li jistabbilixxi ċerti skemi ta’ appoġġ għall-bdiewa u li jemenda r-Regolamenti (KEE) Nru 2019/93, (KE) Nru 1452/2001, (KE) Nru 1453/2001, (KE) Nru 1454/2001, (KE) Nru 1868/94, (KE) Nru 1251/1999, (KE) Nru 1254/1999, (KE) Nru 1673/2000, (KEE) Nru 2358/71 u (KE) Nru 2529/2001 [3], jinkludi għajnuna għal prodotti agrikoli ta’l-enerġija, li tgħodd mill-1 ta’ Jannar 2004.
(3) Din l-għajnuna għal prodotti agrikoli ta’l-enerġija tingħata għas-sena kalendarja u mhux għas-sena tal-marketing. Il-fatt operattiv għar-rata tal-kambju għal din l-għajnuna għandha għalhekk tiġi stabbilita.
(4) Ir-Regolament (KE) Nru 2808/98 għandu għaldaqshekk jiġi emendat,
(5) Il-miżuri previsti f’dan ir-Regolament huma konformi ma’l-opinjonijiet tal-Kumitati tal-Ġestjoni interessati,
ADOTTAT DAN IR-REGOLAMENT:
Artikolu 1
It-tieni subparagrafu li ġej qed jiżdied ma’ l-Artikolu 4(1) tar-Regolament (KE) Nru 2808/98:
"Madankollu, fil-każ ta’l-għajnuna msemmija fil-Kapitolu 5 ta’l-Intestatura IV tar-Regolament tal-Kunsill (KE) No 1782/2003 [4], il-fatt operattiv għar-rata tal-kambju għandha tkun l-1 ta’ Jannar tas-sena li fiha tingħata l-għajnuna."
Artikolu 2
Dan ir-Regolament għandu jidħol fis-seħħ fil-jum ta’ wara l-pubblikazzjoni tiegħu fil-Ġurnal Uffiċjali ta’l-Unjoni Ewropea.
Dan għandu jibda jgħodd mill-1 ta’ Jannar 2000.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-29 ta’ Diċembru 2003.